OpenLLM-France/wikimedia huggingface dataset:
# Peraire

* Per a altres significats, vegeu «Josefina Peraire».
Peraire és un indret al terme municipal de Conca de Dalt, a l'antic terme de Toralla i Serradell, al Pallars Jussà, en territori que havia estat del poble de Torallola. És al sud-oest de Torallola i al nord-est de Sensui. És a l'esquerra, però una mica lluny, del barranc de Sensui, al sud-est de los Seixos i de les Escometes, al nord-est de la Boïga i de la Llenguadera, a ponent de la Montada. La Pista de Toralla a Torallola passa pel costat de ponent d'aquesta partida.

## Enllaços externs

* Institut Cartogràfic de Catalunya
# Tetonia

Tetonia és una població dels Estats Units a l'estat d'Idaho. Segons el cens del 2000 tenia 247 habitants.

## Demografia

Segons el cens del 2000, Tetonia tenia 247 habitants, 87 habitatges, i 64 famílies. La densitat de població era de 187 habitants/km².
Dels 87 habitatges en un 46% hi vivien nens de menys de 18 anys, en un 57,5% hi vivien parelles casades, en un 10,3% dones solteres, i en un 25,3% no eren unitats familiars. En el 21,8% dels habitatges hi vivien persones soles el 4,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,84 i el nombre mitjà de persones que vivien en cada família era de 3,29.
Per edats la població es repartia de la següent manera: un 36% tenia menys de 18 anys, un 8,9% entre 18 i 24, un 31,2% entre 25 i 44, un 14,6% de 45 a 60 i un 9,3% 65 anys o més.
L'edat mediana era de 28 anys. Per cada 100 dones de 18 o més anys hi havia 105,2 homes.
La renda mediana per habitatge era de 42.500 $ i la renda mediana per família de 42.679 $. Els homes tenien una renda mediana de 35.455 $ mentre que les dones 22.500 $. La renda per capita de la població era de 17.100 $. Aproximadament el 4,5% de les famílies i el 3,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Tetonia». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 agost 2010].
* ↑ «Geographic Comparison Table- Tetonia». American Fact Finder. Oficina del Cens dels Estats Units, 12-01-2010.
# NGC 6167

NGC 6167 és un cúmul obert de la constel·lació d'Escaire, vist des de la Terra té una magnitud aparent de 6,7.

## Referències

* ↑ Ralf-Dieter Scholz «Astrophysical parameters of Galactic open clusters» (en anglès). Astronomy and Astrophysics, 3, 18-07-2005, pàg. 1163–1173. DOI: 10.1051/0004-6361:20042523.
* ↑ Afirmat a: SIMBAD.
* 1 2 Marcelo Assafin «Proper motions of the optically visible open clusters based on the UCAC4 catalog» (en anglès). Astronomy and Astrophysics, 2014, pàg. 79–79. DOI: 10.1051/0004-6361/201323226.
* ↑ Andrea Kunder «A RAVE investigation on Galactic open clusters» (en anglès). Astronomy and Astrophysics, 01-04-2017, pàg. 106–106. DOI: 10.1051/0004-6361/201630012.
* 1 2 «The orbits of open clusters in the Galaxy» (en anglès). Monthly Notices of the Royal Astronomical Society, 4, 11-11-2009, pàg. 2146–2164. DOI: 10.1111/J.1365-2966.2009.15416.X.
* ↑ Simbad
* ↑ Image NGC 6167
# Salts al Campionat del Món de natació de 1978

La competició de salts al Campionat del Món de natació de 1978 es realitzà al complex esportiu de la Piscina Olímpica de Berlín Oest (República Federal d'Alemanya).

## Proves

Es realitzen quatre proves, separades en competició masculina i competició femenina:
* trampolí 3 m
* plataforma 10 m

## Resum de medalles
### Categoria masculina

| Event | Or | Or | Plata | Plata | Bronze | Bronze |
| trampolí 3 m. | Phil Boggs (USA) | 913.95 | Falk Hoffmann (GDR) | 873.33 | Giorgio Cagnotto (ITA) | 845.51 |
| plataforma 10 m. | Greg Louganis (USA) | 844.11 | Falk Hoffmann (GDR) | 836.76 | Vladimir Aleynik (URS) | 813.62 |

### Categoria femenina

| Event | Or | Or | Plata | Plata | Bronze | Bronze |
| trampolí 3 m. | Irina Kalinina (URS) | 691.43 | Cynthia Potter (USA) | 643.22 | Jennifer Chandler (USA) | 637.41 |
| plataforma 10 m. | Irina Kalinina (URS) | 412.71 | Martina Jäschke (GDR) | 384.09 | Melissa Briley (USA) | 364.74 |

## Medaller

| Posició | País | Or | Plata | Bronze | Total |
| 1 | Estats Units | 2 | 1 | 2 | 5 |
| 2 | Unió Soviètica | 2 | 0 | 1 | 3 |
| 3 | RDA | 0 | 3 | 0 | 3 |
| 4 | Itàlia | 0 | 0 | 1 | 1 |
| Total | Total | 4 | 4 | 4 | 12 |
# Barranc de Seròs

El barranc de Seròs és un barranc dels termes municipals de Tremp (antic municipi de Gurp de la Conca) i Talarn.
Es forma a l'Obac de Gurp, al nord-oest de l'Acadèmia General Bàsica de Suboficials, per la trobada del barranc dels Lleons, que prové del nord-oest, i del barranc de Grau, que ho fa de ponent. Al cap de poc de formar-se rep, per l'esquerra i procedent del nord, la llau del Carant.
El barranc de Seròs marca una profunda vall emmarcada al nord per la serra on es troba el poble de Santa Engràcia i al sud per la carena que des de Talarn s'adreça a Gurp passant per l'Acadèmia General Bàsica de Suboficials.
Rep l'afluència de tot de llaus i barrancs de curt recorregut i molt pendent, entre les quals destaca, per l'esquerra, la llau de Gavarnau. Al darrer tram, quan arriba prop de Talarn, que queda al sud-est, passa per sota de l'antic poble de Castelló d'Encús, que queda al nord.
Passa pel nord i per l'est de la vila de Talarn, i va a abocar-se en la Noguera Pallaresa a sota i a ponent de la presa del pantà de Sant Antoni, a la bassa de la Pilona, al lloc conegut com les Creus, al nord de les Ínsules.
# Fluxometria urinària

La fluxometria urinària o urofluxometria és un procediment que recull diverses mesures durant la micció: flux màxim (en ml/s d'orina), temps fins al flux màxim (en s), temps de flux (en s), i volum d'orina buidat (en ml) de la bufeta urinària. Es realitza en un urinari o inodor especial (en forma d'embut) que té un dispositiu de mesurament. Recentment s'ha introduït l'ecofluxometria urinària.
Els valors mitjans (ml/s) canvien amb l'edat:
| Edat | Homes | Dones |
| 4 a 7 | 10 | 10 |
| 8 a 13 | 12 | 15 |
| 14 a 45 | 21 | 18 |
| 46 a 65 | 12 | 18 |
| 66 a 80 | 9 | 18 |
Es consideren valors apropiats de flux màxim els superiors a 15 ml/s i valors inferiors a 10ml/s indiquen un major o menor grau d'obstrucció. Es consideren valors de buidat normal entre 20-40s i el volum de buidat hauria de ser >150ml per a considerar la prova adequada.
És el mètode bàsic d'estudi urodinàmic i s'utilitza principalment en els homes per la valoració de l'obstrucció del pas de l'orina degut a la hiperplàsia benigna de pròstata. Si bé els resultats no són específics i poden representar tant una obstrucció urinària com una disfunció del múscul vesical.
El temps i velocitat de buidatge poden estar influenciades per la posició de la micció. En una metanàlisi sobre la influència de la posició de la micció en homes en la urodinàmica, els homes amb engrandiment de la pròstata van mostrar una millora d'1,23 ml/s en la posició asseguda. Els homes joves i sans no van ser influenciats pel canvi de posició de la micció.

## Referències

* 1 2 «MedlinePlus Medical Encyclopedia: Uroflowmetry». From MedlinePlus, a service by the National Institutes of Health. Updated by: David C. Dugdale. Also reviewed by David Zieve. Update Date: 9/3/2010.. [Consulta: 3 octubre 2012].
* ↑ Zvarova, Katarina; Ursiny, Michal; Giebink, Timothy; Liang, Kathleen; Blaivas, Jerry G.; Zvara, Peter «Recording urinary flow and lower urinary tract symptoms using sonouroflowmetry». The Canadian Journal of Urology, 18, 3, 01-06-2011, pàg. 5689–5694. ISSN: 1195-9479. PMID: 21703041.
* 1 2 3 Kelly, Christopher E «Evaluation of Voiding Dysfunction and Measurement of Bladder Volume». Reviews in Urology, 6, Suppl 1, 2004, pàg. –32-S37. ISSN: 1523-6161. PMC: PMC1472847. PMID: 16985853 [Consulta: 12 octubre 2015].
* ↑ Gärtner, M.; Krhut, J.; Zvarová, K.; Juráková, M.; Navrátilová, M.; Zvara, P. «[Importance of uroflowmetry in lower urinary tract symptoms diagnostics]». Ceská Gynekologie / Ceská Lékarská Spolecnost J. Ev. Purkyne, 80, 3, 01-06-2015, pàg. 204–209. ISSN: 1210-7832. PMID: 26087215.
* ↑ DuBeau, C. E.; Yalla, S. V.; Resnick, N. M. «Improving the utility of urine flow rate to exclude outlet obstruction in men with voiding symptoms». Journal of the American Geriatrics Society, 46, 9, 01-09-1998, pàg. 1118–1124. ISSN: 0002-8614. PMID: 9736105.
* ↑ de Jong, Y; Pinckaers, JH; Ten Brinck, RM; Lycklama À Nijeholt, AA; Dekkers, OM «Urinating Standing versus Sitting: Position Is of Influence in Men with Prostate Enlargement. A Systematic Review and Meta-Analysis.». PLOS ONE, 9, 7, 2014, pàg. e101320. PMC: 4106761. PMID: 25051345.

## Vegeu també

* Urodinàmia
# Picot de Yucatán

El picot de Yucatán (Melanerpes pygmaeus) és una espècie d'ocell de la família dels pícids (Picidae) que habita garrigues costaneres i boscos de la costa del Carib i illes al sud-est de Mèxic, Belize i l'illa Guanaja, propera a Hondures.
# Televisió Digital Catalana

Televisió Digital Catalana (TDC) és una societat privada que va participar en el concurs de la Generalitat de Catalunya per a la concessió de l'explotació d'un canal múltiple de Televisió Digital Terrestre amb cobertura nacional i emissió principalment en obert. El grup Mediapro n'és l'accionista majoritari tot i que un percentatge minoritari pertany al Grup Flaix, el grup Comit Audiovisual i a la productora d'animació D'Ocon Films Production.

## Vegeu també

* Emissions Digitals de Catalunya

## Enllaços externs

* Nota informativa sobre la societat Televisió Digital Catalana Arxivat 2007-03-12 a Wayback Machine.
# Riu Draa

El riu Draa o Daraa (àrab: وادي درعة, wādī Draʿ; amazic estàndard marroquí: ⴰⵙⵉⴼ ⴻⵏ ⴷⵔⴰ, Asif en Dra) és un riu del Marroc d'uns 1.100 quilòmetres de curs que neix a l'Alt Atles i desemboca a l'oceà Atlàntic. Després del seu naixement, el riu s'obre pas entre les muntanyes Saghro i Siroua, al massís de l'Anti-Atles, excavant el canó de Jeneg Taghia. Salvat el canó, banya la ciutat d'Agdz, on comença la vall del Draa pròpiament dita. Durant els següents 200 quilòmetres, es converteix en una mena d'oasi, ple de palmeres i horts, que contrasta poderosament amb les resseques i vermelloses muntanyes circumdants. Al llarg de la vall hi ha tot d'alcàssers o ksur fets de tova.
Hi destaquen les ciutats de Zagora i Mhamid, la «porta del desert» situada al final de la vall, i també Tamenougalt, antiga capital dels amazics, primers pobladors del Marroc. Entre 100.000 i 200.000 persones viuen a la vall, dedicades fonamentalment a l'agricultura.

## Història

Antigament l'habitaven els dares, una tribu gètula esmentada per Plini el Vell, que també afirmà que al riu hi habitaven cocodrils. Plini l'anomena Daras o Darat.

## Referències

* ↑ Plini, Història Natural, llibre V, capítol 1, secció 9.
* ↑ Daras al Pauly-Wissowa.
# NGC 65

NGC 65 (ESO 473-10A / PGC 1229) és una galàxia lenticular localitzada a la constel·lació de la Balena. La seva magnitud aparent és de 13.4. S'hi troba situada en ascensió recta 18h 58m 7s, Dec -22°52'48". Es va descobrir per primera vegada en 1886 i també es coneix com a PGC 1229.

## Referències

* 1 2 Afirmat a: SIMBAD. Data de consulta: 16 novembre 2014.
* ↑ Karen Masters «Groups of Galaxies in the Two Micron All Sky Redshift Survey» (en anglès). Letters of the Astrophysical Journal, 2, 01-02-2007, pàg. 790–813. DOI: 10.1086/510201.
* ↑ R. Brent Tully «Galaxy groups: a 2MASS catalog». Astronomical Journal, 5, 2015, pàg. 171. DOI: 10.1088/0004-6256/149/5/171.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.
* ↑ «Sky Map, NGC 65».

## Enllaços externs

* «NGC 0065». NASA/IPAC Extragalactic Database, 2008. [Consulta: 30 gener 2010].
# Saralbhanga

Saralbhanga és un riu d'Assam que neix a Bhutan i corre en direcció sud cap a Goalpara fins a desaiguar al riu Brahmaputra. El riu servia a Assam com a ruta comercial pels natius, especialment per la fusta i altres productes de la jungla. El seu curs és de 130 km. El seu afluent principal és el Gaurang.

## Referències

* ↑ Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Vannes agglo - Golfe du Morbihan

La Vannes agglo - Golfe du Morbihan (CCCT) (en bretó Kumuniezh tolpad-kêrioù Bro-Wened) és una estructura intercomunal francesa, situada al departament d'Ar Mor-Bihan a la regió Bretanya. Té una extensió de 521 kilòmetres quadrats i una població de 129.165 habitants (2008). També és una de les comunitats de municipis que ha signat la carta Ya d'ar brezhoneg.

## Composició

La Comunitat d'aglomeració Vannes agglo - Golfe du Morbihan aplega 24 comunes :
* Arradon
* Baden
* Le Bono
* Elven
* Le Hézo
* Île-aux-Moines
* Île d'Arz
* Larmor-Baden
* Meucon
* Monterblanc
* Noyalo
* Plescop
* Ploeren
* Plougoumelen
* Saint-Avé
* Saint-Nolff
* Séné
* Sulniac
* Surzur
* Theix
* Trédion
* Treffléan
* La Trinité-Surzur
* Vannes

## Presidents

* 2000-2011: François Goulard (UMP)
* 21 d'abril de 2011 – 7 d'octubre de 2011: Gilles Auvray (UMP)
* 7 d'octubre de 2011 – 14 de novembre de 2011: René Mazier (UMP) (interí)
* 14 de novembre de 2011: Pierre Le Bodo (UMP).

## Referències

* ↑ www.maville.com. «Pierre Le Bodo, nouveau président de Vannes Agglo», 15-11-2011.

## Vegeu també

* Intercomunalitats de Morbihan

## Enllaços externs

* Web de Vannes agglo - Golfe du Morbihan Arxivat 2013-07-01 at Archive.is
# Festa tradicional d'interès nacional

La Generalitat de Catalunya, a través del Catàleg del Patrimoni Festiu, reserva la denominació de festa tradicional d'interès nacional a les celebracions recuperades, reconstruïdes o de nova creació, sempre a partir d'uns antecedents transmesos de generació en generació i amb una trajectòria mínima de 25 anys de celebracions ininterrompudes, que hagin assolit caràcter identitari en les comunitats que sustenten les festes i que tinguin una projecció nacional.

## Festes declarades Festa tradicional d'interès nacional

* L'Aplec del Cargol de Lleida (2002)
* La Festa dels Raiers de la Pobla de Segur i el Pont de Claverol (2002)
* La Festa de l'Arbre i Ball del Cornut de Cornellà de Terri (1999)
* La Festa de les Enramades d'Arbúcies (1999)
* La Festa de les Enramades de Sallent (1999)
* La Festa dels Traginers de Balsareny (1999)
* La Festa Major de Castellterçol, amb la Dansa i el Ball del Ciri (1985)
* La Festa Major de Gràcia (1997)
* La Festa Major de Les Santes de Mataró (2010)
* La Festa Major de Sant Bartomeu de Sitges (1991)
* La Fira de la Candelera de Molins de Rei (2003)
* La Passió d'Esparreguera (1983)
* La Passió d'Olesa de Montserrat (1983)
* El Divendres Sant de la Selva del Camp (2010)
* Les Festes Quinquennals d'Alcanar (2010)
* Les Festes Quinquennals d'Ulldecona (2010)
* La Festa major de la Mare de Déu de la Riera de les Borges del Camp (2010)
* Els Tres Tombs d'Igualada (2010)
* La Festa dels Tonis de Santa Eugènia de Berga (2010)
* La Festa dels Tonis de Taradell (2010)
* L'Encamisada de Falset (2010)
* Els Tres Tombs de Sant Antoni Abat de Valls (2010)
Reclassificades com a Festes patrimonials d'interès nacional des del 2009:
* La Patum de Berga (1983, reclassificada el 2009)
* La Festa del Pi de Centelles (1987, reclassificada el 2010)
* Les Festes Decennals de la Mare de Déu de la Candela de Valls (1991, reclassificada el 2010)
* La festa de les Falles d'Isil (1991, reclassificada el 2010)
* La Festa Major de Sant Pere de Reus (2001, reclassificada el 2010)
* Les Festes de Santa Tecla de Tarragona (1996, reclassificada el 2010)
* La Processó del Sant Enterrament de Tarragona (1999, reclassificada el 2010)
* La Processó i la Dansa de la Mort de Verges (1983, reclassificada el 2010)
* Les Festes de la Mare de Déu del Tura d'Olot (1996, reclassificada el 2010)
* La Festa Major i el Ball de Cavallets, Gegants i Mulassa de Sant Feliu de Pallerols (1999, reclassificada el 2010)
* El Via Crucis vivent de Sant Hilari Sacalm (1999, reclassificada el 2010)
* El Ball del Sant Crist de Salomó (1999, reclassificada el 2010)
* El Carnaval de Vilanova i la Geltrú (1985, reclassificada el 2010)
* La Festa Major de Sant Fèlix de Vilafranca del Penedès (1991, reclassificada el 2010)

## Vegeu també

* Festa patrimonial d'interès nacional

## Referències

* ↑ Catàleg del Patrimoni Festiu al web de la Generalitat de Catalunya
* ↑ Decret 389/2006, de 17 d'octubre, del patrimoni festiu de Catalunya Arxivat 2012-04-12 a Wayback Machine. al DOGC PDF
# Picot de Rivoli

El picot de Rivoli (Colaptes rivolii) és una espècie d'ocell de la família dels pícids (Picidae) que habita la selva humida de les muntanyes, des de Colòmbia i oest de Veneçuela cap al sud pels Andes a través de l'Equador i centre i est del Perú fins al nord de Bolívia.
# The Sun (banda)

The Sun (fins al 2009 Sun Eats Hours) és una banda creada a Vicenza, Itàlia l'any 1997. El seu estil es podria definir com a hardcore melòdic, influït per altres bandes com The Offspring, Pennywise, AFI o NOFX.

## Composició

Està formada per 4 membres:
* Francesco "The President" Lorenzi - veu i guitarra
* Ricky "Trash" Rossi - bateria
* Matteo "Lemma" Reghelin - baix
* Gianluca "Boston" Menegozzo - guitarra i veu

## Discografia

La seva discografia consta de 7 àlbums:
* “Don't Waste Time” (2000)
* “Will” (2002)
* “Tour All Over” (2003)
* “The Last Ones” (2005)
* “Metal Addiction” (2006)
* “Spiriti del Sole” (2010)
* “Luce” (2012)
# Neopomacentrus aquadulcis

Neopomacentrus aquadulcis és una espècie de peix de la família dels pomacèntrids i de l'ordre dels cipriniformes que es troba a Papua Nova Guinea.

## Referències

* ↑ FishBase (anglès)

## Bibliografia

* Eschmeyer, W.N. (ed.), 2003. Catalog of fishes. Updated database version of March 2003. Catalog databases as made available to FishBase in March 2003.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Jenkins, A. P. & G. R. Allen 2002. Neopomacentrus aquadulcis, a new species of damselfish (Pomacentridae) from eastern Papua New Guinea. Rec. West. Aust. Mus. v. 20: 379-382.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Saraland

Saraland és una ciutat al Comtat de Mobile (Alabama). Segons el cens del 2000 tenia 12.288 habitants.

## Demografia

Segons el cens del 2000, Saraland tenia 12.288 habitants, 4.810 habitatges, i 3.602 famílies La densitat de població era de 216,5 habitants/km².
Dels 4.810 habitatges en un 31,8% hi vivien nens de menys de 18 anys, en un 61% hi vivien parelles casades, en un 10,5% dones solteres, i en un 25,1% no eren unitats familiars. En el 21,2% dels habitatges hi vivien persones soles el 8,1% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,55 i el nombre mitjà de persones que vivien en cada família era de 2,97.
Per edats la població es repartia de la següent manera: un 23,4% tenia menys de 18 anys, un 9,4% entre 18 i 24, un 29,3% entre 25 i 44, un 24,4% de 45 a 60 i un 13,5% 65 anys o més.
L'edat mediana era de 37 anys. Per cada 100 dones hi havia 95,4 homes. Per cada 100 dones de 18 o més anys hi havia 92,2 homes.
La renda mediana per habitatge era de 38.318 $ i la renda mediana per família de 43.471 $. Els homes tenien una renda mediana de 35.431 $ mentre que les dones 22.787 $. La renda per capita de la població era de 19.470 $. Aproximadament el 7,4% de les famílies i el 9% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Saraland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 4 juliol 2010].
* ↑ «Geographic Comparison Table- Saraland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 4 juliol 2010].
# Barranc de la Vila (Segarra)

El Barranc de la Vila és un torrent afluent per l'esquerra de la Riera de Sanaüja que realitza tot el seu recorregut pel terme municipal de Biosca i que neix a llevant del Mas de la Vila

## Xarxa hidrogràfica

La seva xarxa hidrogràfica, que també transcorre íntegrament pel terme municipal de Biosca, està constituïda per 17 cursos fluvials la longitud total dels quals suma 16.925 m.

### Afluents destacables

   * La Rasa de Montconill

## Enllaços externs

   * Taula amb les dades detallades de la xarxa hidrogràfica de la Riera de Sanaüja full de càlcul

## Referències

* 1 2 3 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
# Ferran Casas i Manresa

Ferran Casas i Manresa (Barcelona, 1977) és un periodista català, subdirector del grup de comunicació digital Grup Nació Digital. Va ser president del Grup de Periodistes Ramon Barnils entre 2016 i 2021.
Va estudiar periodisme a la Universitat Ramon Llull. Va començar com corresponsal de política a Madrid del diari Avui. El 2007 va anar al diari Público com a cap de política a Catalunya fins al 2010. Va ser cap de política del diari Ara des de la seva fundació el 2010 fins al 2015, quan passar a delegat del mateix diari a Madrid fins al setembre de 2016, que va passar a ser subdirector del diari Nació Digital.
El 2012 va escriure el llibre amb Joan Rusiñol "Començar de nou. Catalunya debat el seu futur: singularització o independència"
El 2017 i juntament amb Roger Tugas ha escrit el llibre "I tot això com es paga? 100 claus per entendre la hisenda catalana".

## Referències

* ↑ «Ferran Casas, nou president del Grup de Periodistes Ramon Barnils». NacióDigital.
* ↑ ARA. «Enric Borràs, nou president del Grup de Periodistes Ramon Barnils», 19-06-2021. [Consulta: 16 octubre 2021].
* ↑ «Entrevista a Ferran Casas, delegado de ara.cat en Madrid» (en castellà). cuv3. El digital de la FCOM de Villanueva C.U., 21-10-2015. Arxivat de l'original el 2018-11-12 [Consulta: 12 novembre 2018].
* ↑ associats, Partal, Maresma i «La presentació del llibre Començar de Nou genera un encès debat sobre el futur de Catalunya». VilaWeb.cat.
* ↑ «Ara Llibres | Catàleg | I tot això com es paga? Cent claus per entendre la Hisenda catalana». Arxivat de l'original el 2018-11-12. [Consulta: 12 novembre 2018].